Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
24 เม.ย. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index ปรับตัวขึ้นตามตลาดหุ้นภูมิภาค ก่อนลดช่วงบวกลงมาปิดภาคเช้าที่ระดับ 1,549.86 จุด +5.02 จุด (+0.32%) ด้วยมูลค่าการซื้อขายที่ลดลงเหลือ 16,648.11 ลบ.
– Most Positive Impact: PTT (+2.44 จุด)/ CPALL (+0.72 จุด)/ PTTEP (+0.64 จุด)
– Most Negative Impact: ADVANC(-0.32 จุด)/ GLOW(-0.27 จุด)/DELTA(-0.27 จุด)
จุดสังเกต: การปรับตัวขึ้นของตลาดหุ้นในช่วงเช้า มาจากหุ้นในกลุ่มพลังงานที่ปรับขึ้นตามราคาน้ำมันโลกซึ่งทำจุดสูงสุดใหม่ในรอบ 4 เดือน โดยราคาน้ำมันที่สามารถยืนเหนือระดับ 55 เหรียญ น่าจะช่วยสนับสนุนราคาหุ้นกลุ่มพลังงานในระยะสั้นให้แกว่งขึ้นได้
 
แนวโน้มตลาดบ่าย
– ประเด็นหนี้กรีซอาจกดดันให้ตลาดซึม – SET Index ในช่วงบ่ายมีโอกาสซึมลงทดสอบ 1,540 จุด ตามการอ่อนตัวของตลาดหุ้นต่างประเทศ ท่ามกลางการจับตาดูผลการหารือของ รมว.คลังยูโรโซนเพื่อผ่าทางตันวิกฤตหนี้กรีซ ขณะที่ค่าเงินบาที่เริ่มกลับมาอ่อนค่า จะเป็นปัจจัยบวกต่อหุ้นในกลุ่มส่งออก โดยเฉพาะ อิเล็กทรอนิกส์ (เราชอบ KCE SVI) คาดตลาดแกว่งตัวออกข้าง และจะเป็นบวกต้องกลับไปยืนเหนือ 1,555 จุด (แนวต้าน: 1,555 และ 1,560 // แนวรับ: 1,540 และ 1,530) สำหรับภาพใหญ่ เรายังคงมุมมองระมัดระวังต่อทิศทางตลาดในช่วงไตรมาส 2/58 (พ.ค.มิ.ย.) โดยประเมิน downside ที่ 1,440 จุด (ซึ่งอาจไม่ลึกถึงระดับดังกล่าว) จากปัจจัยเสี่ยงเรื่องการปรับลดประมาณการกำไรของบริษัทจดทะเบียนหลังงบไตรมาส 1/58
– หุ้นแนะนำภาคบ่าย: เก็งกำไร JSP (กำไรรายไตรมาสในปี 2558 เติบโตเป็นขั้นบันได) และ KCE (ได้ประโยชน์จากค่าบาทอ่อน + จับตลาดชิ้นส่วนอิเล็กทรอนิกส์ยานยนต์ที่มีการเติบโตเด่น) TISCO (คาดการตั้งสำรองที่ลดลงน่าจะหนุนให้กำไรฟื้นตัว ยืนยันการผ่านจุดต่ำสุดของผลประกอบการ)
– Momentum Trading: CYBER (เป้า 3.00-3.50 คัท 2.60)
 
คำแนะนำ
กลยุทธ์: คาดตลาดแกว่งในกรอบ 1,540-1,555 จุด” เรายังลุ้นตลาดขึ้นทดสอบ 1,580 จุด โดยตลาดอาจเริ่มตั้งหลักจากตรงนี้ หรือต่ำกว่าเล็กน้อย ภาพของตลาดระยะสั้นที่ไม่ชัด (เริ่มตั้งหลักเลย หรือเสียเวลาแกว่งอีกระยะ) ทำให้เราเน้นการเลือกเก็งกำไรรายตัวในหุ้นที่ยังปรับขึ้นไม่มากนัก ขณะที่การเก็งกำไรในหุ้นใหญ่ที่นำตลาดขึ้นมารอบนี้ ให้ตั้ง stop loss ประกอบทุกครั้ง
 
Trading Idea 
– TRUE เสนอที่ประชุมอนุมัติลดพาร์ล้างขาดทุนสะสม พิจารณาบ่ายวันนี้
          – HEMRAJ ถูกถอดออกจาก SET50 และ SET100 โดย THCOM และ IFEC เข้าแทน
          – หุ้นเข้า SET50 (21 เม.ย.58): SET50 (+) BLA ITD SUPER TPIPLWHA / (-) BAY BJC KTIS SPALI VGI
          – หุ้นพลังงานที่น่าสนใจ:BCP TOP BANPU SGP 
          – หุ้นที่ต่างชาติซื้อสะสมช่วง 1 เดือนนี้ SIRI AP SPALI 
          – หุ้นที่มีคาดการณ์ปันผลสูง:ADVANC INTUCH BTS AP SPALI SC TISCO KTB CPNRF TRUEIF JASIF
 
ประเด็นจับตา/ติดตาม
 
          – (-) ภาวะเงินทุนต่างชาติ – ต่างชาติเริ่มขายตลาดหุ้นไทย และ Short สัญญา SET50 Index Futures ขณะที่ค่าเงินบาทเริ่มอ่อนค่าลง ทำให้มีโอกาสที่ต่างชาติจะชะลอการซื้อ